Diari Oficial de la Generalitat Valenciana


Sumari del DOGV 5392, del 21-11-2006 (2006/13337)

Informació pública de la proposta de programa per al desenvolupament urbanístic de l'actuació integrada «Palmito» del municipi de Vila-real (Castelló).
-------------------------------------------------------------------------------------------------------------------------------------------------------

### Dades del document

Número de DOGV
:   5392

Data del DOGV
:   21-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13536


Organisme emissor
:   Urbanizadora Plana Baixa, SA

Tipus de document
:   Anunci

Informació pública de la proposta de programa per al desenvolupament urbanístic de l'actuació integrada «Palmito» del municipi de Vila-real (Castelló). [2006/13701]  
La mercantil Urbanizadora Plana Baixa, SA, amb CIF R-36.133.133, amb domicili social a Castelló de la Plana, carrer de la Lluna núm. 3 entresòl., comptant amb el suport del propietari majoritari de terrenys de l'actuació, formularà proposta de programa d'actuació integrada que té com a objecte la urbanització dels terrenys que integren la unitat d'execució de sòl urbanitzable industrial «Palmito» de Vila-real. Tot això a la vista del concurs «Procediment per a la gestió indirecta del programa d'actuació integrada corresponent a la unitat d'execució El Palmito, del Pla General d'Ordenació Urbana de Vila-real», convocat per l'Ajuntament de Vila-real, la gestió indirecta del qual va ser aprovada per acord del Ple de data 31 de juliol del 2006, així com les bases particulars de programació publicades a aquest efecte en el Diari Oficial de la Generalitat núm. 5.332 de data 25 d'agost del 2006, i a l'empara del que preveu l'article 133 de la Llei 16/2005, de 30 de desembre, Urbanística Valenciana (LUV) i l'article 300 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica del programa està integrada bàsicament per la memòria del programa i projecte d'urbanització.  
De conformitat amb el que estableixen l'article 134 de la LUV i l'article 293 del ROGTU se sotmet a informació pública la documentació esmentada pel termini d'un mes (comptat des del dia de la publicació d'aquest anunci en el DOGV), en la notaria del senyor José Manuel Sánchez Almela, amb domicili en c/ Joan Fuster, núm. 34 baixos de Vila-real (tel. 241 098 134), i dipositada una còpia en l'Ajuntament de Vila-real. Durant el termini indicat podrà consultar-se tota la documentació, tant en l'ajuntament com en la notaria, on així mateix es podrà obtindre còpia de l'acta de protocol·lització, així com formular les al·legacions oportunes.  
Amb anterioritat a la publicació del present anunci i en compliment del que estableix l'article 134.4 de la LUV s'ha remés el corresponent avís al domicili dels qui consten en el cadastre com a titulars de drets afectats per l'actuació proposada. Sense perjuí d'això, aquest anunci es publica perquè a més valga d'avís a tots aquells propietaris desconeguts o titulars cadastrals la direcció dels quals no constara o estiguera de forma errònia en el cadastre, de conformitat amb el que preveu l'article 59.4 de la Llei de Règim Jurídic de les Administracions Públiques i del Procediment Administratiu Comú.  
Vila-real, 18 d'octubre de 2006.. Per Urbanizadora Plana Baixa, SA: Pascual Artana Domingo.